******

**Anunț privind lansarea apelului necompetitiv de proiecte *– COD: PNRR/2023/C.7/I.8/1***

***Carte de identitate electronică și semnătura digitală calificată***

Ministerul Afacerilor Interne a lansat astăzi, 18.10.2023, apelul necompetitiv de proiecte – COD: PNRR/2023/C.7/I.8/1 ( <https://www.mai.gov.ro/pnrr/apel-proiecte/>)

**Obiectivele apelului**:

Pentru a putea obține finanțare în cadrul acestui apel, proiectele trebuie să contribuie la realizarea obiectivului *Investiției 8. Carte de identitate electronică și semnătura digitală calificată* din cadrul *Componentei 7 Transformare digitală din PNRR* - de a sprijini tranziția și adoptarea cărții electronice de identitate de către cetățenii români prin atingerea țintelor aferente Investiției 8, cu elementele constitutive, conform prevederilor CID.

Dată și oră începere depunere de proiecte: 18.10.2023, ora 10:00

Dată și oră închidere depunere de proiecte: 29.12.2023, ora 14:00

Finanțarea maximă acordată pentru un proiect: 200.000.000 EUR, fără TVA

Valoarea maxima a finanțării apelului: 200.000.000 EUR, fără TVA

**Solicitanții eligibili sunt:**

În calitate de solicitant unic/ lider de parteneriat:

MAI (prin structurile cu competențe legale în punerea în circulație a cărții electronice de identitate, conform prevederilor Ordonanței Guvernului nr. 12/2023, și prin structurile cu competențe legale în asigurarea suportului tehnic necesar pentru emiterea și punerea în circulație a cărții electronice de identitate).

În calitate de partener:  Ministerul Cercetării, Inovării și Digitalizării prin Autoritatea pentru Digitalizarea României

Apelul necompetitiv se lansează inclusiv prin platforma electronică dedicată PNRR, la următorul link: <https://proiecte.pnrr.gov.ro>.

Cererea de finanțare, anexele acesteia și documentele însoțitoare solicitate se transmit prin platforma proiecte.pnrr.gov.ro.

Documentele aferente apelului pot fi accesate mai jos.

* **Ghidul specific PNRR C7-I8 - cod: PNRR/2023/C.7/I.8/1** - (arhiva va conține OMAI nr. 160/03.10.2023 pentru aprobarea Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență - cod: PNRR/2023/C.7/I.8/1, Componenta C7 – Transformare digitală, Investiția 8 Carte de identitate electronică și semnătura digitală calificată, publicat în Monitorul Oficial al României nr. 919 bis din 12.10.2023)
* **Anexe** **ghid** (*în format editabil) –* (arhiva va conține: Anexa nr.1: Cererea de finanțare; Anexa nr.2: Declarația de eligibilitate a solicitantului și a partenerului; Anexa nr.4: Declarația solicitantului și a partenerului privind evitarea conflictelor de interese, a fraudei, corupției și dublei finanțări; Anexa nr.5: Declarația privind respectarea legislației europene și naționale incidente, pentru achizițiile publice demarate și/sau derulate; Anexa nr.6: Declarația solicitantului și a partenerului privind respectarea principiului „de a nu prejudicia în mod semnificativ”; Anexa nr.7: Autoevaluare privind respectarea principiului „de a nu prejudicia în mod semnificativ” – C.7/I.8; Anexa nr.8: Declarația de consimțământ a solicitantului și a partenerului privind prelucrarea datelor cu caracter personal; Anexa nr.9: Model centralizator oferte; Anexa nr.10: Grila cuprinzând criteriile de verificare a conformității administrative și a eligibilității; Anexa nr.11: Grila cuprinzând criteriile de evaluare tehnică și financiară; Anexa nr.12: Modelul Contractului de finanțare; Anexa nr.13: Modelul Deciziei de finanțare - Condiții de finanțare; Anexa nr.14: Modelul Acordului de parteneriat).